cyanic-selkie/wikianc huggingface dataset:
Lynn Bei
Ugefaangen huet d’Lynn Bei als Kand an hierem Heemeschtsveräin dem FC Monnerech, ier si 2000 bei d’Dammen vum Progrès Nidderkuer gewiësselt ass. Vun 2002 bis 2010 huet d’Bei beim CS Uewerkuer gespillt, wou hinnen den Opstig an déi éischt Liga gelongen ass an si eng ganz Rëtsch Final’en am Futsal erreecht hunn. Vun 2010 un huet d’Lynn Bei beim FC Mamer an der éischter Equipe gespillt, wou si 2010 d’Halemeeschterschaft an 2017 d’Coupe gewonnen hunn.
Säit 2008 fir d’FLF am Asaz, huet d’Bei 2014 an 2015 bei Prequalifikatiounen véiermol fir d’ lëtzebuergesch Dammefoussballnationalekipp gespillt.
Säit 2020 huet d’Bei verletzungsbedingt net méi gespillt an sech aus dem aktive Foussball zréckgezunn.
Alan Alexander Milne
Den Alan Alexander Milne (A. A. Milne), gebuer den 18. Januar 1882 zu London am Henley House zu Kilburn (Hampstead) a gestuerwen den 31. Januar 1956 an der Cotchford Farm zu Hartfield (East Sussex), war en englesche Schrëftsteller.
Ufanks huet hien et als Auteur vun Theaterstécker zu enger gewëssener Renommée bruecht, weltbekannt ass hien awer eréischt mat senge Kannerbicher Winnie-the-Pooh (1926) an The House at Pooh Corner (1928) ginn, an deenen d'Figuren op Plüschdéieren zeréckginn, mat deene säi Jong Christopher Milne gespillt huet.
Henning Mankell
Hien huet Schauspill studéiert an 1968 säin éischt Stéck geschriwwen, an och dat éischt als Regisseur opgefuouert. An den 1970er Joren huet hien an Norwegen gewunnt a geschafft; an där Zäit huet hien och ugefaangen, Prosa ze schreiwen. 1972 ass hien an Afrika gereest, wat hien, wéi och säi Wierk dono, staark markéiert huet. 1973 koum mat Bergsprängaren säin éischte Roman eraus, deen, wéi och déi zwéin an de Joren dono, e gesellschaftskriteschen Hannergronn hat.
An den 1980er Joren huet den Henning Mankell als Theaterregisseur an Intendant ë. a zu Skellefteå an zu Växjö geschafft. Hien ass weiderhin dacks an Afrika gereest, sou datt Maputo, am Mosambik, eng Zort zweet Heemecht fir hie gouf. Do huet hien an där Zäit och ugefaangen, eng Theatertrupp opzebauen. 1996 gouf hien Direkter vum Teatro Avenida zu Maputo. E puer vu senge Bicher spillen a Mosambik.
Manner bekannt ass, datt de Mankell och eng ganz Rëtsch Kanner- a Jugendbicher geschriwwen huet. Politesch a gesellschaftlech Sujeten hunn a senge Bicher ëmmer eng wichteg Roll gespillt, wéi dat z. B. am Kriminalroman Kinesen (de.: Der Chinese) de Fall ass. Och privat huet hie sech notamment géint déi portugisesch Kolonialpolitk, d'Apartheid an d'Besetzungspolitk vun Israel engagéiert. 1991 koum mat Mördare utan ansikte (de.: Mörder ohne Gesicht säin éischte Krimi mam Kommissar Kurt Wallander eraus, engem éischter granzegen, mä grueden an autentesche Polizist. Dëse, wéi och spéider Bicher aus där Serie, haten international e grousse Succès.
Mungenast
Mungenast ass de Familljennumm vun ë. a. follgende Persounen:
Krichsmonument am LGE
Et ass en 3 × 4 m grousse Mosaik vum Foni Tissen, deen am Préau op enger Mauer ass. De Préau ass an deem Fligel vum Gebai, deen uganks der 1960er Jore gebaut gouf.
De Mosaik weist als Zentralfigur e Mann, deen e Verwonnten oder Doudegen um Aarm dréit. Lénks sinn zwéi Männer ze gesinn, déi e blesséierte Kommerod an hirer Mëtt stäipen, a riets an engem Prisongshaff, dräi Männer, déi u Péil ugestréckt sinn an exekutéiert goufen. Am Hannergrond si Griewer a pickegen Drot ze gesinn. Eng deelweis verdeckt ("Fräiheets-")Sonn bréngt e bësse Wäermt a Luucht an déi a kale Faarwe gehalen Zeenerie. Um ënneschte Bord steet, als eenzeg Opschrëft, "1940-1945".
Am Kader vun de Feierlechkeete fir d'Aweiung vum neie Fligel gouf och dat Monument de 15. Mee 1965 a Presenz vun ë. a. dem Groussherzog Jean, dem Bëschof Léon Lommel, dem Groussrabbiner Emmanuel Bulz an dem Erzéiungsminister Pierre Grégoire ageweit. Dobäi goufen d'Gedicht La Liberté vum Paul Eluard an Dräianzwanzeg Lëtzebuerger Jongen vum Wëllem Weis virgedroen, Duerno goufen d'Nimm vun den am Krich gestuerwene fréiere Schüler eenzel opgezielt. No Gebieder goufen d ' Sonnerie aux morts an d ' Heemecht gespillt, an de Groussherzog huet eng Gerbe néiergeluecht. Um Enn gouf den emouvante leschte Bréif vun engem fréiere Schüler virgelies, deen dësen aus dem Prisong u seng Mamm geschéckt huet, fir hir matzedeelen, datt en an e puer Deeg exekutéiert géif.
Wax Luxembourg
Wax Luxembourg war e Blog, deen iwwer d'Aktualitéit an der lëtzebuergescher Musekszeen informéiert huet. E war op Franséisch an huet d'Lieser iwwer alles um Lafende gehalen, wat iergendwéi mat Musek vun an aus Lëtzebuerg ze dinn huet, dorënner Concerten, Museksclipper an Albumverëffentlechungen. Wax Luxembourg war net op e bestëmmte Museksgenre spezialiséiert.
All Grupp, Sänger oder Museker konnt sech bei der Säit melle fir datt hir Aktualitéit um Blog erschéngt.
An engem Interview op RTL Télé Lëtzebuerg sot der Säit hire Grënner, de Benoît Bail, hiren Numm géif dohier kommen well "Wax" dat englescht Wuert fir eng Vinylsplack ass.
Incident at Victoria Falls
Incident at Victoria Falls ass en Televisiounsfilm vum Bill Corcoran aus dem Joer 1992.
Ëm wat geet et am Film?
De Sherlock Holmes muss nach e leschte Fall léisen ier hien a Pensioun geet …
The Jewel of the Nile
The Jewel of the Nile ass en US-amerikanesche Film vum Lewis Teague aus dem Joer 1985.
Ëm wat geet et am Film?
The Jewel of the Nile ass eng Suite vum Film Romancing the Stone. D'Abenteuer vun der Joan Wilder an dem Jack Colton, spille sech dës Kéier net a Südamerika mä an Nordafrika of.
Laurence Ferreira Barbosa
D'Laurence Ferreira Barbosa, gebuer am Joer 1958 zu Versailles, ass eng franséisch Filmregisseurin an Dréibuchautorin.
Saumane (Alpes-de-Haute-Provence)
Saumane ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Claudine Bernard
D'Claudine Bernard, gebuer den 2. September 1992, ass eng lëtzebuergesch Foussballspillerin. Si war eng Spillerin vum FC Koeppchen Wuermer.
Am Oktober 2008 huet d'Bernard eemol an der lëtzebuergescher Dammefoussballnationalekipp gespillt.
Chuck Berry
Den Charles Edward Anderson ("Chuck") Berry, gebuer den 18. Oktober 1926 zu St. Louis, Missouri a gestuerwen den 18. Mäerz 2017 zu Saint Charles, Missouri, war en US-amerikanesche Gittarist, Sänger a Komponist.
Säi Stéck "Maybellene" (1955) ass ee vun den éischte Rock-'n-Roll-Lidder. Iwwer 30 vu senge Stécker koumen an d'Top-10 a vill dovu goufe vun Dosende vu Bands a Sänger gecovert, dorënnder d'Beatles, d'Rolling Stones an den Elvis Presley.
Am bekanntsten däerft Johnny B. Goode sinn; och Rock and Roll Music, Sweet Little Sixteen, Roll Over Beethoven oder School Days hate vill Succès.
Eli Wallach
Den Eli Wallach (mam ganzen Numm: Eli Herschel Wallach, gebuer de 7. Dezember 1915 zu Brooklyn, New York City a gestuerwen de 24. Juni 2014, war en US-amerikanesche Schauspiller, dee virun allem fir seng Western-Rollen an The Magnificent Seven an Il buono, il brutto, il cattivo bekannt gouf.
De Wallach huet op der Universitéit vun Austin am Texas Geschicht studéiert an niewelaanscht Reide geléiert, wat spéiderhi fir seng Westernrollen nëtzlech war. Nom Zweete Weltkrich, wou en an der Arméi war, huet hien 1945 um Broadway seng Theatercarrière ugefaangen. 1956 hat hie seng éischt Filmroll am Film Baby Doll. Aner Filmer wéi The Lineup, Lullaby a Seven Thieves koumen no, ier en 1960 am John Sturges sengem Klassiker The Magnificient Seven e mexikanesche Banditechef gespillt huet. Am Joer drop war hien nieft dem Clark Gable, Marilyn Monroe a Montgomery Clift an The Misfits ze gesinn. Seng berüümtst Roll hat hien 1966 nieft dem Clint Eastwood als mexikanesche Bandit Tuco ("deen Ellenen") am Italowestern Il buono, il brutto, il cattivo vum Sergio Leone.
Hie war vun 1948 bis zu sengem Doud mat der Schauspillerin Anne Jackson bestuet, mat där en dacks zesummen a Filmer gespillt huet. Si haten dräi Kanner.
Mara Boly
D'Mara Boly, gebuer den 12. Juni 2001, ass eng lëtzebuergesch Foussballspillerin. Si ass eng Spillerin vum SC Ell.
Zanter dem Oktober 2018 spillt d'Boly an der lëtzebuergescher Dammefoussballnationalekipp.
John Cygan
Den Jonathan Frederic "John" Cygan, gebuer de 27. Abrëll 1954 zu New York City a gestuerwen den 13. Mee 2017 zu Woodland Hills bei Los Angeles, war en US-amerikanesche Filmschauspiller a Synchronspriecher. Hien huet seng Carrière a Filmer 1990 ugefaangen.
Als Synchronspriecher, huet de Cygan a Videospiller an an Zeechentrickfilmer geschafft,. Hie gouf mat de Vertounungen a Videospiller Metal Gear Solid 2: Sons of Liberty (als Solidus Snake), Call of Juarez: Gunslinger (als Greaves) a Star Wars: Knights of the Old Republic (als Canderous Orlo) bekannt.
Hie war och bekannt mat der Roll als Lt. Paulie Pentangeli an der Tëleesserie The Commish,.
René Haas
De René Haas ass e lëtzebuergesche Basketballspiller.
Muhlbach-sur-Munster
Muhlbach-sur-Munster ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Prosper Schroeder (Journalist)
De Prosper Schroeder, gebuer de 24.Dezember 1906 zu Diddeleng an och do gestuerwen den 1. Dezember 1976, war e lëtzebuergesche Journalist. Hie war Redakter beim Wort an huet vill iwwer déi europäesch Entwécklung geschriwwen. Besonnesch zur Zäit vum Opbau vun den europäeschen Institutiounen (vun 1952 un) huet hien alles wat zu Lëtzebuerg a Stroossbuerg lass war vun no suivéiert an am Wort a senge Kolonne kommentéiert. Beim Lëtzebuerger Ausseminister Joseph Bech ass hien an an aus gaangen a war vun him héich geuecht.
Ernest Esclangon
Den Ernest Benjamin Esclangon, gebuer de 17. Mäerz 1876 zu Mison bei Sisteron a gestuerwen den 28. Januar 1954 zu Eyrenville, Departement Dordogne war e franséischen Astronom, Physiker a Mathematiker.
Den Esclangon hat vun 1895 bis 1898 an der École normale supérieure studéiert, war dunn als Astronom am Observatoire zu Bordeaux an hat 1904 zu Paräis promovéiert (iwwer quasiperiodesch Funktiounen). 1918 gouf hien Direkter vum Observatoire vu Stroossbuerg an 1919 Professer fir Astronomie op der Universitéit Stroossbuerg. Vun 1929 war hien Direkter vum Observatoire zu Paräis a vum Bureau international de l'heure. Ausserdeem war hie vun 1932 u Member vum Bureau des longitudes. 1944 goung hien an d'Pensioun.
Als Mathematiker war hien e Pionéier an der Beschäftegung mat quasiperiodesche Funktiounen (onofhängeg vum Piers Bohl), déi spéider als balperiodesch Funktiounen ausféierlech vum Harald Bohr behandelt goufen. Am Éischte Weltkrich hat hie sech mat der Ballistik beschäftegt an hat eng Method fonnt, d'Standplaz vum Geschütz akustesch ze lokaliséieren. 1933 hat hien eng Zäituso als Telefon-Service zu Paräis organiséiert. Als Astronom hat hien d'Passageinstrumenter verbessert.
1935 krut hien de Jules-Janssen-Präis, 1939 gouf hien an d'Académie des sciences gewielt. Den Asteroid Esclangona ass no him genannt, geneesou wéi de Moundkrater Esclangon an eng Strooss zu Paräis.
Faustin-Archange Touadéra
De Faustin Archange Touadéra, gebuer den 21. Abrëll 1957 zu Bangui, ass e Politiker (Member vu kenger Partei) aus der Zentralafrikanescher Republik. Hie war vu Januar 2008 bis Januar 2013 Regierungschef an ass zanter dem 30. Mäerz 2016 President vu sengem Land, nodeems en de 14. Februar 2016 an am Januar 2021 d'Presidentschaftswale gewonnen hat.
Viru senger politescher Carrière war den Touadéra Universitéitsprofesser zu Bangui. Hien huet am Kamerun an a Frankräich Mathematik studéiert gehat. 2004 gouf hie Vizekanzler vun der Universitéit vu Bangui.
Standby
Standby ass en iresch-lëtzebuergesche- Spillfilm vum Rob a Ronan Burke.
Ëm wat geet et am Film?
Den Alan schafft ouni vill Enthusiasmus am Informatiounsguichet um Dubliner Fluchhafen. Enges Daags kënnt seng Ex, eng Amerikanerin, do un, a sicht ouni Succès no engem Hotelszëmmer. Den Alan bitt hir un, bei him doheem z'iwwernuechten …
Simiane-la-Rotonde
Simiane-la-Rotonde ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Ligue nationale luxembourgeoise pour les auberges de la jeunesse
D'Ligue nationale luxembourgeoise pour les auberges de la jeunesse (L.A.J.) war de Verband vun de lëtzebuergesche Jugendherbergen, dee virum Zweete Weltkrich existéiert huet.
An deem Moment gouf et véier Jugendherbergen am Land, an zwar zu Stengefort, Miersch, Réimech a Klierf. Am Oktober 1934 ass déi lëtzebuergesch Ligue um Kongress zu London an den internationale Verband vun de Jugendherbergen opgeholl ginn.
D'Regierung an d'Arbed hunn d'Ligue finanziell ënnerstëtzt. Scho kuerz no hirer Grënnung hunn de Prënz Jang an d'Prinzessin Elisabeth de Patronnage iwwer d'L.A.J. iwwerholl.
Nom Krich gouf et en neie Start fir d'Jugendherbergen. De 14. Februar 1946 huet sech am Siège vum Office luxembourgeois de tourisme e provisoresche Comité constituéiert, dee sech zum Zil gesat huet, d'Aktivitéit vun de Jugendherbergen nees unzekuerbelen. Dëse Comité huet sech den Numm Centrale des Auberges de Jeunesse Luxembourgeoises ginn. D'Sekretariat vun där neier Organisatioun war am fréieren Hotel Staar an der Stad (Eck vun der Avenue de la Gare an der Avenue de la Liberté) installéiert. D'Kompositioun vum provisoresche Comité war déi heiten: President: Prof. Pierre Frieden; Vizepresident: Carlo Hemmer; Sekretär: Robert Ginsbach; Tresorier: Jos. Elcheroth, Memberen: Prof. Simone Nitschké-Hansen, Jérôme Anders, Prof. Mathias Thinnes; Prof. Jos. Meyers, Prof. Léon Bollendorff, Georges Schmitt, Eug. Weber, Carlo Galowich.
Jean-Pierre Dichter
De Jean-Pierre Dichter ass e fréiere lëtzebuergesche Politiker (CSV).
Hie war vun 1982 bis 1987 Buergermeeschter vun der Gemeng Wolz a vun 1979 bis 1989 Deputéierten an der Chamber.
Hie war als Conseiller de Gouvernement am Landwirtschaftsministère ee vun den Initiateure vun de Leaderprojeten zu Lëtzebuerg, an huet de Lëtzebuerger Landwirtschaftsministère op internationale Kongresser vertrueden wéi z. B. 1997 zu Tokio bei Geleeënheet vun der 13. OECD-Versammlung vum Groupe de Conseil sur le développement rural wou hien am Atelier iwwer Amenitéiten, mam Theema Les parcs naturels, une chance pour les aménités rurales, referéiert huet.
Fukuoka
Fukuoka, jap. 福岡市 Fukuoka-shi, ass déi gréisst Stad op der südlechster vun de japaneschen Haaptinselen - Kyūshū - an déi aachtgréisste Stad a Japan. Doriwwer eraus ass et se Verwaltungssëtz vun der Prefektur Fukuoka.
Heinrich von Kleist
De Bernd Heinrich Wilhelm von Kleist, gebuer den 18. Oktober (hie selwer seet 10. Oktober) 1777 zu Frankfurt (Oder) a gestuerwen den 21. November 1811 am Stolper Loch, haut Kleiner Wannsee (Berlin), war en däitsche Schrëftsteller vun Theaterstécker, Gedichter an Erzielungen.
Hien huet och Zeitungen erausginn, hat awer ëmmer nees Problemer mat der Zensur, soudatt déi verbuede goufen, an och Theaterstécker wéi Der Prinz von Homburg verbuede goufen.
De Kleist huet sech zesumme mat enger Frëndin, der Henriette Vogel, d'Liewe geholl.
René Gainville
De René Gainville, gebuer als René Jacques Froc de Geninville den 2. Dezember 1941 zu Budapest (Ungarn), ass e franséische Filmregisseur, Schauspiller. Dréibuchauteur a Filmproduzent.
Antoine Diederich
Den Antoine Diederich, gebuer den 21. Februar 1923 zu Déifferdeng a gestuerwen de 27. Mee 1978 zu Wasserbëlleg, war e lëtzebuergesche Resistenzler, dee virun allem am franséische Maquis aktiv war, wou e just ënner dem Numm Capitaine Baptiste bekannt war.
Nom Krich huet hien zu Gréiwemaacher op der Douane geschafft a goung do als Receveur a Pensioun an hien huet zu Waasserbëlleg gewunnt.
Den 29. Mee 1977 gouf hie Chevalier vun der Légion d'honneur.
Zu Esch-Uelzecht, am Quartier Lalleng, ass 2001 eng Strooss no him genannt ginn, an dat Joer drop gouf e Gedenksteen an där Strooss opgeriicht.
Roma città aperta
Ëm wat geet et am Film?
En Drama aus dem Zweete Weltkrich. Am Joer 1943 kämpft d'italieenesch Resistenz géint déi däitsch Arméi zu Roum...
J. J. Cale
Den J. J. Cale, gebuer de 5. Dezember 1938 zu Oklahoma City als John Weldon Cale, a gestuerwen de 26. Juli 2013 zu San Diego, Kalifornien, war en US-amerikanesche Museker a Komponist. Hien zielt zu de Grënner vum sougenannten Tulsa-Sound, dee stilistesch tëscht dem Rockabilly, dem Blues, dem Jazz an der Country-Musek aklasséiert ka ginn. Hien huet dacks all d'Instrumenter bei sengen Opname selwer gespillt.
Bekannt Kompositioune vun him si Cocaine an After Midnight, déi ë. a. vum Eric Clapton gecovert goufen.
Shoah-Monument zu Miedernach
D'Shoah-Monument steet an der Suewelbuerer Strooss zu Miedernach, op där Plaz wou dat fréiert jiddescht Gebietshaus, déi sougenannt Synagog stoung. Et erënnert un déi fréier Miedernacher jiddesch Communautéit, déi ënnert der Naziherrschaft integral ëmbruecht gouf. D'Monument gouf 1958 ageweit an 2021 koumen nach e puer Elementer bäi.
D'Monument
An der Suewelbuerer Strooss féieren e puer Träppleken tëscht den Haiser 44 a 44a op eng kleng Plaz, wou d'Monument steet. Et besteet aus enger trapezfërmeger Plack déi un enger Hastengsmauer ugemaach ass. Riets dernieft hänkt eng Plack op där de Gaston Herz d'Nimm an d'Donnéeë vun de siwe Familljememberen opgeschriwwen huet, déi vun den Nazien ëmbruecht goufen.
D'Plack an d'Wallis goufen zesumme mat engem Informatiounspanneau de 24. Oktober 2021 a Presenz vum Chamberpresident Fernand Etgen, dem Buergermeeschter André Kirschten an dem Marc Schoentgen vum Comité Auschwitz ageweit.
Geschicht vun de Judden zu Miedernach
Déi éischt jiddesch Familljen hu sech 1845 zu Miedernach néiergelooss, nieft anere Familljen déi zu Chrëschtnech a Waldbëlleg gewunnt hunn. Déi meescht vun hinnen hunn als Véihändler geschafft. Si haten enk Relatioune mat de Judde vun Ettelbréck, enger Stad déi sengerzäit mat der Synagog, der jiddescher Schoul an dem israeelesche Kierfecht de jiddeschen Zentrum vun der Regioun war.
Vun 1875 un hunn all d'Miedernacher Judden déi lëtzebuergesch Nationalitéit ugeholl an 1882 gouf en Haus an der Suewelbuerer Strooss kaaft, dat als Gebietshaus, der sougenannter Synagog funktionéiert huet.
D'Gebietshaus ass nom Krich ofgerappt ginn an 1958 gouf als Erënnerung op där Plaz d'Shoah-Monument opgeriicht.
Scilla Gabel
D'Scilla Gabel gebuer als Gianfranca Gabellini de 4. Januar 1938 zu Rimini ass eng italieenesch Schauspillerin.
Schëld A, 26
D'Schëld A, 26 ass e Verkéierswarnschëld aus dem Lëtzebuerger Code de la route, dat e Gleisiwwergank ouni Barrièren ukënnegt.
Originaltext aus dem Code de la route:
27. Passage à niveau sans barrières - Le signal A,26 indique l'approche d'un passage à niveau sans barrières ou demi-barrières..
Bemierkungen
Bis 2012 gouf d'Schëld „Gleisiwwergank ouni Barrièren“ ënner der Nummer A, 27a mam Symbol vun enger Damplokomotiv gefouert.
Kuckt och
Distanzschëlter bis bei de Gleisiwwergank:
Pierre Dux
De Pierre Dux, gebuer als Pierre Alexandre Martin den 21. Oktober 1908 zu Paräis an och do gestuerwen den 1. Dezember 1990, war e franséische Schauspiller.
De Pierre Dux hat eng grouss Carrière beim Theater sowuel als Schauspiller wéi och als Regisseur.
Vachères
Vachères ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Produktplacéierung
D'Produktplacéierung oder Markeplacéierung ass eng Reklammstechnik bei där een e Produkt oder eng Mark a verschiddene Medie baussent den normalen an als sollech gekennzeechente Reklammszäiten a Formater ervirhieft.
D'Annonceure probéiere sou, als Zousaz zu den traditionelle Reklammsmëttelen, fir hiert Produkt oder d'Mark an d'Bewosstsinn an an d'Gespréich ze bréngen, a schlussendlech dem Spectateur seng Kafgewunnechten ze beaflossen.
Sadine Correia
D'Sadine Correia Mascarenhas méi bekannt als Sadine Correia, gebuer den 9. Juni 1992, ass eng lëtzebuergesch Foussballspillerin. Si war bis 2020 eng Spillerin vum FC Sporting Beetebuerg. Zanter der Saison 2020/21 huet si de Sprong an d'Ausland gepackt, a spillt an der ''2. Frauen-Bundesliga'' fir den 1. FC Saarbrücken.
Zanter dem Mäerz 2018 spillt d'Correia an der lëtzebuergescher Dammefoussballnationalekipp.
Luxembourg: journal du matin
Luxembourg: journal du matin war eng franséischsproocheg Dageszeitung, déi vun 1935 bis 1940 zu Lëtzebuerg erauskoum.
Si war d'Nofollgerin vu L'Indépendance luxembourgeoise, déi vun 1871 bis Enn 1934 publizéiert gouf. Nom däitschen Iwwerfall op Lëtzebuerg, den 10. Mee 1940, gouf Luxembourg: journal du matin net méi publizéiert.
Munster (Haut-Rhin)
Munster ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Michael Schumacher
De Michael Schumacher, gebuer den 3. Januar 1969 zu Hürth-Hermülheim an Nordrhein-Westfalen, ass e fréieren däitsche Courseauto-Pilot.
De Schumacher huet tëscht 1991 an 2012 bei 307 Grand-Prixe vun der Formel 1-Weltmeeschterschaft matgemaach. Hien huet dobäi siwemol de Weltmeeschtertitel gewonnen, 91-mol gouf hien den Éischten, 68-mol ass hien an der Pole-Position lassgefuer a 77-mol war hien dee Séierste beim Tour vun der Pist. Domat ass hien dee Formel-1-Pilot mat deem gréisste Succès an der Geschicht vun deem Sport. Doriwwer eraus stoung hien 155-mol um Podium vun deene beschten dräi Coureuren.
Säin éischte Kontakt mat engem Motorgefier hat hie schonn am Alter vu véier Joer, wéi säi Papp him en ëmgebaute Kettcar mat 5-PS Motor geschenkt huet. Scho mat fënnef Joer huet e fir d'éischt eng Karting-Course an e Joer drop déi éischt Clubmeeschterschaft gewonnen.
Well sengen Elteren hir Geldmëttel net duergaange sinn ass en aus Altersgrënn am Kart-Sport laang mat enger lëtzebuergescher Lizenz gefuer. Doduerch hu keng finanziell Mëttel als Sécherheet zeréckgestallt musse ginn an e war scho mat zwielef Joer lizenzberechtegt. Ausserdeem hu fir d'Oprechterhale vun der Lizenz net sou vill Coursse musse gefuer ginn. Op der Karting-Pist zu Monnerech ass en déi Zäit och dacks gefuer.
Hien huet 1991 bei Jordan an der Formel 1 ugefaangen. Duerno ass hie bis 1995 fir Benetton gefuer, an ass 1996 bei Ferrari gewiesselt, wou e bis 2006 aktiv blouf. No enger Paus vun e puer Joer ass hien 2010 fir dräi Joer bei Mercedes gaangen.
Enn 2013 hat hien e schwéiere Schi-Accident, war eng Zäit am Koma an ass zanter September 2014 doheem, wou hie seng Rehabilitatioun mécht. Iwwer säin aktuelle Gesondheetszoustand[Stand Mäerz 2021] ass näischt bekannt.
Säi klenge Brudder Ralf Schumacher ass och tëscht 1997 an 2006 an der Formel 1 gefuer.
Méchelskierch zu Garnech
D'Kierch vu Garnech ass eng kathoulesch Kierch déi zur Par Mess-Réibierg Sainte-Famille, zum Dekanat Süden-West an zu der Gemeng Garnech gehéiert.
Si steet um westleche Rand vun der Uertschaft an der rue St. Hubert.
Iwwer dem Agank vun der Kierch ass (als Baujoer ?) a réimeschen Zuelen 1933 uginn.
Zur fréierer Par Garnech hunn och nach d'Kapelle vun Duelem an Héiweng gehéiert.
Villemus
Villemus ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Jean Guillen
De Jean Guillen ass e lëtzebuergesche Basketballspiller.
1951 war de Guillen am Kader vun der lëtzebuergescher Härebasketballnationalekipp, an huet zweemol fir d'Nationalekipp gespillt.
The Seven Year Itch
The Seven Year Itch ass en US-amerikanesche Film vum Billy Wilder aus dem Joer 1955 no engem Theaterstéck vum George Axelrod.
Ëm wat geet et am Film?
Dem Richard Sherman seng Fra a säi Bouf Ricky sinn am Summer op d'Land gezunn fir der Hëtzt vun New York z'entgoen. De Richard begéint, knapps nodeem seng Fra fort ass, eng jonk flott Fra…
Rabosée
Rabosée ass eng kleng Uertschaft op de rietsen Héichte vum Meusedall, riets a lénks vun der N 642 an der Sektioun Wandre vun der Gemeng Léck. Am Oste stéisst d'Uertschaft un d'Grenz vun der Sektioun Saive an der Gemeng Blegny.
Rabosée ass besonnesch bekannt wéinst der Schluecht vu Rabosée déi sech do am Éischte Weltkrich de 5. a 6. August 1914 ofgespillt huet. D'Proximitéit vum Fort vu Barchon huet och am 2. Weltkrich zu Krichereien zu Rabosée an an der noer Ëmgéigend gefouert. Den Zaldotekierfecht vu Rabosée an eng Partie Monumenter erënneren un déi traureg Evenementer.
Kierfecht
De Kierfecht vu Raboséé ass ee vun den 160 wallounesche Kierfechter déi als Naturkierfecht klasséiert sinn.
CR331
Den CR331 ass e Chemin repris am Kanton Wolz a geet vu Masseler an nërdlecher Richtung bis op Wëlwerwolz.
Den CR331 ass ronn 19,8 km laang.
Robert Mancini (Sculpteur)
De Robert Mancini, gebuer de 16. Mäerz 1950 zu Esch-Uelzecht, gestuerwen de 4. Dezember 2011 an der Stad Lëtzebuerg, war e lëtzebuergesche Journalist a Sculpteur.
1983 huet hien als éischte säin Atelier fir Metallskulpturen an der fréierer Duchfabrik op der Schläifmillen ageriicht. 1987 war hie Matgrënner vun der Asbl Schläifmillen, déi et Kënschtler erlaabt en Atelier an der renovertéierter fréierer Duchfabrik anzeriichten.
De Robert Mancini huet zanter den 1990er Joren un den Ausstellunge vum Cercle artistique de Luxembourg deelgeholl. Seng Wierker huet hien och all Joer bei der traditioneller Porte ouverte op der Schläifmillen ausgestallt.
Zu engem Eclat koum et 2008 wéi d'Direktioun vun der Spuerkeess virum Vernissage dräi Wierker vum Robert Mancini am Kader vun der Ausstellung L'art rivain vun de Schläifmille-Kënschtler an der Galerie Am Tunnel ewechhuele gelooss huet. D'Biller weisen déi zerstümmelt Gesiichter vun Zaldoten aus dem Éischte Weltkrich.
Philharmonie - Mudam (Tramshalt)
Philharmonie - Mudam ass eng Halt op der Linn T1 vum Stater Tramsreseau, déi den 10. Dezember 2017 opgaangen ass.
Lag vun der Statioun
D'Statioun läit an der Avenue John-F.-Kennedy am Quartier Kierchbierg vun der Stad Lëtzebuerg, tëscht de Statiounen Europaparlament / Parlement européen am Norden a Rout Bréck - Pafendall am Süden. D'Statioun ass no béiden Institutiounen genannt, déi op der anerer Stroossesäit leien, d'Philharmonie an hannendrun de Mudam.
Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel.
Et ass déi eenzeg Statioun um Kierchbierg wou d'Schinnen net an engem bëtongs, ma engem Pawee-Gleisbett leien. Bei der Statioun gëtt et eng Vel'oH!-Statioun an et huet een Uschloss op AVL-Buslinnen (Halt: Philharmonie - Mudam) an der Rue du Fort Niedergrünewald.
Colonia (Film)
Colonia ass en däitsch-lëtzebuergesch-franséische-brittesch Spillfilm vum Oscar-präméierte Regisseur Florian Gallenberger. Den Thriller hat seng Première den 13. September 2015 um Toronto International Film Festival a koum den 18. Februar 2016 an Däitschland eraus.
Ëm wat geet et am Film?
D'Lena, eng Stewardess, besicht am September 1973 hire Frënd Daniel, e Fotograf, zu Santiago de Chile. Beim Putsch vum Augusto Pinochet géint de Salvador Allende gëtt den Daniel verhaft an e verschwënnt an engem geheime Gefaangelager. D'Lena fënnt eraus, datt en an der Colonia Dignidad gefaange gehale gëtt, enger Sekt, déi diktatoresch vum Paul Schäfer gefouert gëtt. Hatt decidéiert, do anzetrieden, fir esou un den Daniel erunzekommen ...
Soss
De Lëtzebuerger Filmfong huet d'Produktioun vum Film mat 2.200.000 Euro ënnerstëtzt.
Eng Parti vum Film gouf am Oktober 2014 zu Lëtzebuerg, an der Géigend vun Uewermaartel an enger fréierer Leekoll gedréint. Aner Zeene goufen an de Kasematten an am Mëllerdall opgeholl. Duerno gouf zu München an zu Berlin weidergedréint, an uganks 2015 och zu Buenos Aires.
De Film war bei der 7. Editioun vum Lëtzebuerger Filmpräis an der Kategorie "Bescht Fiktiouns-Koproduktioun" nominéiert.
Jacques Hansen
De Jacques Hansen, gebuer den 10. Juni 1950 an der Stad Lëtzebuerg a gestuerwen de 24. Juli 2016 zu Baaschtnech, war Direkter vun der lëtzebuergescher Croix-Rouge.
Vun 1973 bis 1979 war de Jacques Hansen Commissaire à l'information vun der Fédération nationale des éclaireurs et éclaireuses du Luxembourg.
De Jacques Hansen huet seng berufflech Carrière bei der Caisse de pension des indépendants ugefaangen. Vun 1986 bis 2012 war hien Direkter vun der Croix-Rouge. Vum 1. Januar 2013 u war hien an der Pensioun.
Generalstänn zu Lëtzebuerg
Zu Lëtzebuerg sinn d'Generalstänn méi spéit entstane wéi an den Nopeschlänner.
Jacques Hansen
2012 gouf de Jacques Hansen Grand Maître vun der Grande Loge de Luxembourg.
Hie war de Brudder vum Physiker Jean-Pierre Hansen an den Enkel vum Professer Joseph Hansen. Hie war mat der Doktesch Danielle Koenig, der Duechter vum Fernand Koenig bestuet.
Generalstänn zu Lëtzebuerg
Dozou muss een awer soen datt weeder de weltleche Klerus nach de Rescht vum Land, deemno d'Mass vun der Bevëlkerung vertruede waren. Den Adel sollt d'Bauere vertrieden an déi grouss Abteie sote se géifen de ganze Klerus vertrieden, wat awer ni de Fall war. De Mëssbrauch vum Sytem huet heiansdo Protestatioune provokéiert, mä de System selwer gouf ni a Fro gestallt. Eréischt 1789 nom Fall vum Ancien Régime, gouf ënner dem Impuls vun neien Iddien, d'Representativitéit vun de Stänn offe kontestéiert.
Esclangon (Moundkrater)
Den Esclangon ass en Aschlagkrater op der nordëstlecher viischter Äerdmoundsäit tëscht dem Sinus Amoris an dem Lacus Bonitatis, nordëstlech vum Krater Hill a westlech vum Macrobius.
Den Zentrum vum Krater gouf vu Laven iwwerdeckt an ass dofir flaach, de Kraterrand gesäit och flaach mat mëllem Grat.
De Krater krut 1976 säin offiziellen Numm vun der IAU. Den Numm vum franséischen Astronom a Mathematiker Ernest Esclangon erausgesicht.
André Bruns
Hie war vu Beruff Eisebunnsbeamten, ma huet a senger Fräizäit joerzéngtelaang iwwer d'Geschicht vun der Festung Lëtzebuerg gefuerscht, sou dass hien en unerkannte Fachmann iwwer Militärgeschicht a Festungsbau gouf. Säi Schwéierpunktthema war d'Bundesfestung 1815-1867, an d'Belagerung duerch de Louis XIV. am Joer 1684, wouriwwer hien och Bicher an Artikele geschriwwen huet. Hie war Grënnungsmember, vun 1996 bis 2005 President a vun 2006 bis zu sengem Doud Bibliothecaire am Veräi Frënn vun der Festungsgeschicht Lëtzebuerg.
Tëscht 2011 an 2018 war hie wëssenschaftlechen Assistent am Musée Dräi Eechelen, an dono huet hien am Lëtzebuerger Nationalarchiv d'Archivfongen aus dem 19. Joerhonnert erfuerscht a kategoriséiert.
Hien huet och eng Rëtsch Ausstellungen kuratéiert.
Publikatiounen
Auswiel
Valin (Homonymie)
Valin ass:
Prosper Schroeder (Wëssenschaftler)
De Prosper Schroeder, gebuer den 28. Oktober 1934 zu Dikrech, a gestuerwen de 14. Mee 2010 zu Miersch, war e lëtzebuergesche Wëssenschaftler, Ingenieur am Génie civil an Dokter an den Ingenieurswëssenschaften.
Hie war vun 1993 bis 2003 President vum Verwaltungsrot vum Institut supérieur de technologie (IST).
Vun 1989 bis 1996 war hie President vun der Association luxembourgeoise des ingénieurs, architectes et industriels (ALIAI).
De Prosper Schroeder war vun 1976 u Member vun der Société des naturalistes luxembourgeois, a vun 1980 u Membre correspondant an dono Membre effectif vun der Section des sciences naturelles, physiques et mathématiques vum Institut grand-ducal.
Pierre Steinmetz (Basketballspiller)
De Pierre Steinmetz ass e lëtzebuergesche Basketballspiller.
An de Joren 1951 an 1955 war de Steinmetz am Kader vun der lëtzebuergescher Härebasketballnationalekipp, an huet 11-mol fir d'Nationalekipp gespillt.
Monument aux morts an US-Monument zu Näerden
De Monument aux morts an d'US-Monument zu Näerden um Kierfecht sollen engersäits un all déi Näerdener erënneren, déi hiert Liewen am 2. Weltkrich gelooss hunn, anerersäits un d'Ardennenoffensiv kuerz viru Chrëschtdag 1944.
Monument aux morts
De Monuments aux morts steet zu Näerden um Kierfecht direkt nieft der Kierch a gouf de 14. Oktober 1984 ageweit. Um Monument mat der Form vum Lëtzebuerger Land, gesäit een ee Bam, deen op der enger Hallschent seng Blieder verluer huet, op der anerer s'awer nach all dréit.
Ënnerstrach gëtt dat Ganzt vun der Opschrëft: a soll un all verstuerwen Näerdener Leit erënneren, déi am 2. Weltkrich hiert Liewe gelooss hunn.
US-Monument
D'US-Monument steet zu Näerden um Kierfecht direkt nieft dem Monument aux morts a gouf de 7. Oktober 1995 ageweit.
D'Plack steet als Erënnerung un d'Evakuatioun vum Duerf wärend der Ardennenoffensiv den 19. Dezember 1944 an un d'Miliz vun der organiséierter Resistenz, déi als eenzeg an der Uertschaft bliwwe war bis den 21. Dezember 1944 d'US-Yankee Division si ofgeléist huet.
D'Opschrëft vum Monument ass:
Aubenas-les-Alpes
Aubenas-les-Alpes ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Murbach
Murbach ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Jempy Engel
De Jean-Pierre (Jempy) Engel, gebuer de 6. Oktober 1904 zu Hesper an och do gestuerwen den 3. Dezember 1960, war e lëtzebuergesche Vëlossportler.
Abracadabra (Film)
Abracadabra ass e Film vum Harry Cleven aus dem Joer 1991.
En hat am September 1992 Première um Filmfestival vu San Sebastián, a koum a Frankräich den 3. Februar 1993 an d'Kinoen, Zu Lëtzebuerg ass e bei der Neierëffnung vum Ciné Scala, den 3. Mäerz 1993, fir d'éischt gewise ginn.
Ëm wat geet et am Film?
De Phil kritt Fräigang aus dem Prisong fir op d'Begriefnes vu senger Mamm ze goen. Ma och seng zwéi Briddder Naze a Chris kréien en net dozou iwwerriet fir op de Kierfecht ze goen. A seng Frëndin Martha schéngt ewell manner vun him wéi vu sengem Cousin ze halen. Wéi en nees sollt hannescht an de Prisong goen, schléit de Phil de Wiechter zesummen a mécht sech dovun...
Himmelskoordinaten
D'Himmelskoordinaten oder d'astronomesch Koordinatesystemer déngen dozou, d'Positioun vun Himmelskierper unzeginn. Dobäi handelt et sech ëm Kugelkoordinaten, am enke Sënn ëm sphäresch Koordinaten, well d'Distanz keng Roll spillt fir Himmelskierper ze lokaliséieren.
De Koordinatenurspronk vun den astronomesche Systemer ass d'Äerd (hire Mëttelpunkt oder eng Plaz op hirer Uewerfläch, geozentrescht Weltbild), d'Sonn (heliozentrescht Weltbild) oder en aneren Himmelskierper (zum Beispill e Planéit, fir d'Positioun vu senge Mounde relativ zu him selwer unzeginn). En ass an engem Bezuchsniveau, bannen deem déi eng vu béiden astronomesche Wénkelkoordinate bestëmmt gëtt. Den zweete Wénkel gëtt am Senkel iwwer dem Bezuchsniveau bis zum Himmelskierper gemooss.
DHorizont-System ass d'Koordinatesystem dat jiddwer Observateur bekannt ass. Den Horizont ass de Bezuchsplang. De Wénkel iwwer dem Horizont zum Himmelskierper ass seng Héicht h. D'Ofwäichung vum Punkt um Horizont vertikal ënner dem Kierper vun der Süd-Richtung ass den Azimut a.
Ëmrechnungen
An den hei opgestallte Berechnunge sinn nieft den Endresultater vun den Ëmrechnungen och d'kartesesch Koordinaten x, y an z am Zil-System als Tëscheresultat uginn. Ze beuechten ass, datt déi béid éischt Systemer (horizontaalt a rouend equatoriaalt) als Lénks-Systemer, déi aner (rotéierend equatorialt a geozentresch-ekliptikalt) als Riets-System definéiert sinn.
D'Ëmrechnunge geschéien iwwer d'Duerstellungen a kartesesche Koordinate bei béide Systemer. Tëscht de kartesesche Forme vun de Systemer geschitt d'Transformatioun - eng Dréiung ëm d'y-Achs - (d'y-Koordinate sinn a béide Systemer gläich): Dréiung ëm de Wénkel 90°-φ (φ = geographesch Breet) am éischten, ëm de Wénkel ε (Schréi vun der Ekliptik) am zweete Fall.
horizontal (a, h) → rouend equatorial Koordinaten (τ, δ)
φ = geographesch Breet
rouend equatorial (τ, δ) → horizontal Koordinaten (a, h)
φ = geographesch Breet
rouend equatorial (τ) ↔ rotéierend equatorial Koordinaten (α)
θ = Stärenzäit op der Observatiounsplaz
rotéierend equatorial (α, δ) → ekliptikal Koordinaten (λ, β, geozentresch)
ε = 23,44° = Schréi vun der Ekliptik
ekliptikal (λ, β, geozentresch) → rotéierend equatorial (α, δ) Koordinaten
ε = 23,44° = Schréi vun der Ekliptik
La sirène du Mississippi
{{Infobox Film nei
La sirène du Mississipi ass e franséisch-italieenesche Film vum François Truffaut aus dem Joer 1969 nom Roman Waltz Into Darkness vum William Irish.
Ëm wat geet et am Film?
De Louis Mahé lieft op der Insel Réunion. Hie léiert iwwer eng Zeitungsannonce d'Julie Roussel kennen. Wéi si mam Schëff op der Insel ukënnt gesäit si ganz anescht aus wéi op der Foto déi si him geschéckt hat…
Frederick Stafford
De Frederick Stafford, gebuer als Friedrich Strobel von Stein den 11. Mäerz 1928 an der Tschechoslowakei a gestuerwen den 28. Juli 1979 bei engem Fligerongléck an der Schwäiz, war en éisträichesche Schauspiller.
Bekannt Filmer mat him sinn Furia à Bahia pour OSS 117 (1965) vum André Hunebelle, Atout cœur à Tokyo pour OSS 117 (1966) vum Michel Boisrond an Topaz (1969) vum Alfred Hitchcock.
(1509) Esclangona
Hie gouf den 21. Dezember 1938 vum franséischen Astronom André Patry zu Nice entdeckt. Den Numm vum Asteroid erënnert un de franséischen Astronom Ernest Esclangon.
Den (1509) Esclangona gehéiert zu den Asteroiden déi e klenge Mound hunn. Den Trabant gouf am Joer 2003 entdeckt an huet déi virleefeg Bezeechnung S/2003 (1509) 1. Miessungen hunn fir de Mound en Duerchmiesser vu ronn 4 km erginn. Hien huet eng ongewéinlech grouss Distanz zum Asteroid vun zirka 140 km, wat op eng ongewéinlech Genesisgeschicht hindeit. Méiglecherweis geet d'System op en Impakt vu gréissere Kierper zeréck, déi dunn als Ausworfmaterial ewechgeschleidert goufen.
Arlay
Arlay ass eng franséisch Uertschaft a Gemeng am Departement Jura an der Bourgogne-Franche-Comté.
Emmanuel Bulz
Den Emmanuel Bulz ass zu Wien gebuer an huet seng Kandheet a Jugend zu Belgrad verbruecht. Nom Lycée ass hien 1937 op Paräis an d'École rabbinique de France studéiere gaangen, a war gläichzäiteg a Coursen op der Sproochefakultéiert vun der Sorbonne fir al semitesch Sproochen, an op der École des Langues Orientales fir literarescht Arabesch. 1942 krut hie säin Diplom als Rabbiner. Nom Krich huet hien nach Däitsch studéiert an zu Lyon eng Licence (1948) an zu Neuchâtel en Doktorat (1954) gemaach.
1942 ass hien, am besate Frankräich, der Resistenzorganisatioun Combat bäigetrueden, déi de Forces Françaises de l'Intérieur (FFI) affiliéiert war. 1944 ass hie bei Chambon an de Maquis gaangen, wou e bei de Kämpf ëm d'Befreiung vu Lyon dobäi war.
1944 gouf den Emmanuel Bulz Hëllefs-Rabbiner zu Lyon an 1949 Rabbiner zu La Chaux-de-Fonds an der Schwäiz.
1958 gouf hie Groussrabbiner vu Lëtzebuerg. Hie blouf dat 32 Joer laang, bis den 1. Juli 1990.
Zesumme mam Edmond Israel war hien ee vun de Grënner vun der Association Interconfessionnelle. Hie gouf och bekannt fir seng sëllege Konferenzen, Publikatiounen, Rieden a Radiosemissiounen zu ë. a. philosopheschen, reliéisen a gesellschaftleche Sujeten.
Hie krut eng sëllegen Auszeechnungen, dorënner, fir säin Asaz an der Resistenz, déi vum Chevalier de la Légion d'honneur.
Annie Cordy
D'Annie Cordy, gebuer als Léonie Cooreman de 16. Juni 1928 zu Laeken an der Belsch a gestuerwen de 4. September 2020 zu Vallauris a Frankräich, war eng belsch Sängerin a Schauspillerin.
D'Annie Cordy huet an iwwer 70 Kinos- an TV-Filmer matgespillt.
Haler Millen
D'Haler Millen ass e Lieu-dit an eng fréier Millen nërdlech vun Haler. D'Mille gouf mam Waasser vun der Halerbaach ugedriwwen.
Geographie
Op der Grenz mat der Gemeng Beefort läit d'Haler Millen op enger Héicht vun 275 m, westlech vum CR128, an der Dällt um Wee vun Haler op Beefort.
Geschicht
1970 ass d'Mille vum deemolege Proprietär Pierre Walch renovéiert ginn an et goufen zwou Wunnengen dran amenagéiert.
Pierre Jolivet
De Pierre Jolivet, gebuer den 9. Oktober 1952 zu Saint-Mandé (Frankräich), ass e franséische Filmregisseur, Schauspiller an Dréibuchauteur.
Hien ass de Papp vum Schauspiller Adrien Jolivet.
Corbières (Alpes-de-Haute-Provence)
Corbières ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Pierre Steinmetz
De Pierre Steinmetz, gebuer den 23. Januar 1943 zu Sainte-Colombe (Rhône), ass e franséische Politiker (UMP) a Riichter.
Vun 2002 bis 2003 war hien de Regierungsrotssekretär vum Ministerpresident Jean-Pierre Raffarin.
Vun 2004 bis 2013 war de Pierre Steinmetz Member vum Conseil constitutionnel français.
Tour de France 2023
Den Tour de France 2023 war déi 110. Editioun vun der Vëloscourse Tour de France fir Männer, am Kader vum UCI World Tour 2023. Si gouf vum 1. bis den 23. Juli gefuer.
Straw Dogs (Film 1971)
Straw Dogs ass en englesch-US-amerikanesche Film vum Sam Peckinpah aus dem Joer 1971 no engem Roman vum Gordon Williams.
Ëm wat geet et am Film?
Den David Summer, e jonken amerikanesche Mathematiker a seng Fra Amy wunnen eng Zäit an engem klengen engleschen Duerf. Si ginn net gutt vun de Leit aus dem Duerf ugeholl. Wéi d'Amy dunn och nach vun engem Awunner aus dem Duerf vergewaltegt gëtt, explodéiert d'Gewalt op deenen zwou Säiten...
Tour de France 2023
E goung, no engem Depart zu Bilbao, dräi Deeg duerch dat spuenescht Baskeland, fir dann a Frankräich virunzegoen, mat enger traditioneller Arrivée zu Paräis op der Avenue des Champs-Élysées.
Mam Alex Kirsch, Bob Jungels a Kevin Geniets waren 3 Lëtzebuerger mat derbei.
Parcours
De Parcours war am Ganzen 3405,6 km laang a bestoung aus 21 Etappen.
Ekippen
Et waren 22 Ekippen um Depart.
Goodluck Jonathan
De Goodluck Ebele Jonathan, gebuer den 20. November 1957 zu Otuoke, Nigeria, ass zanter dem 6. Mee 2010 Staatspresident vun Nigeria.
Nicolas Ribowski
Den Nicolas Ribowski, gebuer de 16. Juli 1939 zu Neuilly-Plaisance, ass e franséische Filmregisseur.
Goodluck Jonathan
Hie war vun 2005 bis 2007 Gouverneur vum nigerianesche Bundesstaate Bayelsa, a vun 2007 un Vizepresident vun Nigeria.
Cristiana Carvalho
D'Cristiana Carvalho, gebuer den 12. August 1988, ass eng lëtzebuergesch Foussballspillerin. Si war eng Spillerin vum CS Uewerkuer.
Martin Provost
De Martin Provost, gebuer am Joer 1957 zu Brest, ass e franséische Schauspiller, Filmregisseur an Auteur.
Michel Vianey
De Michel Vianey, gebuer den 9. Februar 1930 zu Paräis a gestuerwen den 29. Dezember 2008 zu Blennes, war e franséische Journalist, Schrëftsteller, Dréibuchauteur a Filmregisseur.
Glaskuelestoff
Glaskuelestoff, och glasaartege Kuelestoff genannt, ass en héichtechnologescht Material aus rengem Kuelestoff, dat glasaarteg a keramesch Eegenschafte mat deene vum Graphit vereent.
Michel Vianey
De Michel Vianey huet fir d'éischt als Journalist beim L'Express a beim Nouvel Observateur geschafft. Duerno huet hie Romaner geschriwwen a vun 1974 un huet hien Dréibicher geschriwwen an och Filmer als Regisseur realiséiert.
Glaskuelestoff
Eegenschaften
Glaskuelestoff huet eng Héichtemperaturbestännegkeet ënner Schutzgas oder am Vakuum bis iwwer 3000 °C, extreem Korrosiounsbestännegkeet, Flëssegkeets- a Gasdichtegkeet (He-Permeabilitéit 10−9 bis 10−11 cm²/s), keng Benetzung duerch Schmëlzen, héich Häert (HV 250–350) a Festegkeet (Béifestegkeet ëm 250 MPa, Steifegkeet ëm 35 GPa), kleng Dicht (1,4–1,5 g/cm³), héich Uewerflächequalitéit, wéineg thermesch Ausdeenung (ëm 2,5×10−6 1/K tëscht 20 an 2000 °C), extreem Thermoschockbestännegkeet, moderat thermesch (4–6 W/(K•m) bei 20 °C) an elektresch Leetfäegkeet (2×104 1/(Ω•m)), Isotropie vun de physikaleschen a cheemeschen Eegenschaften a gutt Biokompatibilitéit.
Glasaartege Kuelestoff ass eng Kuelestoffform mat enger Graphitstrukturdéi ganz duercherneen zesummegesat ass. D'Kuelestoffatomer mat sp2-Bindung stinn a Plange mat hexagonaler Symmetrie niewenteneen. D'TEM-Foto weist Graphitkristallitten, déi kleng Pore vun der Gréisst ëm 1 nm aschléissen. Den Elektronemikroskop bilt nëmmen déi Basalplangen of, déi a Richtung vum Elektronestral orientéiert sinn.
De Modell stellt d'Mikrostruktur vu Glaskuelestoff duer. D'Steeë bestinn aus Graphitkristallitte mat enger Schichtdéckt vu 4 bis 10 Basalplangen. Anescht wéi bei Aktivkuel sinn d'Poren net ënnerenee verbonnen. D'Gréisstestreeung vun den zouene Poren ass kleng. Si läit, jee no Fabrikatioun, ëm 1−5 nm. Makroskopesch erschéngt Glaskuelenstoff isotrop. De Modell erkläert déi kleng Dicht géigeniwwer dem Graphit, déi héich Häert a Festegkeet an d'Isotropie vun de Materialparameteren.
Eng mechanesch Beaarbechtung ass wéinst der héijer Häert nëmme mat Geschier aus Diamant méiglech. Eng Beaarbechtung bei där Spéin entstinn ass net méiglech. Alternativ Beaarbechtungsmethode si Fonkenerosioun (EDM), Waasserstralschneiden (Waasserstralschneidmaschinn) oder Laserschneiden.
André Patry
Den André Patry, gebuer den 22. November 1902 a gestuerwen den 20. Juni 1960 war e franséischen Astronom.
De Patry hat ganz jonk seng Eltere verluer a war als Weesekand opgewues. Schonn am Alter vu 17 Joer hat hien ugefaangen, am Observatoire vun Nice ze schaffen. Ufanks huet hie bei den Instrumenten assistéiert a spéider huet hie sech mat Ënnersich vun Asteroide befaasst an huet dobäi selwer néng nei Entdeckunge gemaach.
An Unerkennung fir seng Aarbecht gouf den Asteroid (1601) Patry no him genannt.
Medford (Oregon)
Medford ass eng Stad am Jackson County am Bundesstaat Oregon an de Vereenegte Staate vun Amerika. Et ass zanter 1927 d'Haaptstad vum Jackson County.
D'Stad huet 77.677 Awunner (Stand: 2013) an eng Fläch vun zirka 67 km².
Zaldotekierfecht vu Rabosée
Den Zaldotekierfecht vu Rabosée ass e Kierfecht deen nom Éischte Weltkrich fir déi gefalen Zaldoten aus der Schluecht vu Rabosée a vum Fort de Barchon ugeluecht gouf. E läit am Hank, dee vu Rabosée op Wandre erofgeet, knapps 100 Meter vum Gemengekierfecht ewech.
Magny-Cours
Magny-Cours ass eng franséisch Gemeng am Departement Nièvre an der Bourgogne-Franche-Comté.
Zu Magny-Cours ass de Formel 1-Circuit vu Magny-Cours op deem bis 2008 de Grousse Präis vu Frankräich gefuer gouf, an de Klubcircuit vun der Porsche Sport Driving School.
Duerch d'Gemeng féiert eng Variant vun der Via Lemovicensis an d'Autobunn A77/N7.
Jean Bernard (Schampesfabrikant)
De Jean (Johann) Bernard, gebuer den 21. Juli 1875 zu Rëmeleng a gestuerwen de 4. Januar 1923 zu Tréier, war e lëtzebuergesche Geschäftsmann an Industriellen.